પાલિકામાં આટ આટલી ગેરરીતી થવા છતા સંકલન સમીતી ચુપ બેસી રહેતા એક સભ્યએ રોષ ઠાલવ્યો હતો કે, ગત વર્ષે પ્રજ્ઞાબેન પટેલ ઉપર કોન્ટ્રાક્ટર સાથે લેવડદેવડનો આક્ષેપ થતા સંકલન સમીતીએ તાત્કાલીક મીટીંગ બોલાવી પ્રમુખ પ્રજ્ઞાબેન પટેલ પાસે ખુલાસો માગ્યો હતો. જેમાં પ્રજ્ઞાબેન પટેલ ઉપરનો કોઈ આક્ષેપ સાબીત થયો નહોતો. ત્યારબાદ ગત વર્ષે શિક્ષણ સમિતિના ચેરમેન કુસુમબેન ત્રિવેદી ઉપર પણ શિક્ષકની ભરતી મામલે આક્ષેપ થતા સંકલન સમીતીએ તાત્કાલીક મીટીંગ બોલાવી હતી. જેમાં પણ કોઈ આક્ષેપ સાબીત થયો નહોતો. ત્યારે પ્રમુખ શકુન્તલાબેન પટેલના શાસનમાં ગેરરીતી થતા સંકલન સમીતી કેમ ચુપ છે? સંકલન સમીતીએ કયા હિતમાં આંખે પાટા બાંધ્યા છે તેવુ ચર્ચાઈ રહ્યુ છે. પાલિકામાં ભ્રષ્ટાચાર થશે તો હું વિરોધ પક્ષમાં બેસીસ તેવુ એક ટાવરની જાહેર સભામાં બોલનાર પાલિકા સભ્ય પરેશભાઈ પટેલ પણ અત્યારે કેમ બોલવા માગતા નથી? ભ્રષ્ટાચાર નહી કરીએ તેવા શપથ ફક્ત દેખાવ પૂરતા લીધા હોય તેમ જણાય છે.